钦定古今图书集成/明伦汇编/闺媛典/第171卷 > 陈璲妻郑氏〈康氏黄氏附〉
## 钦定古今图书集成/明伦汇编/闺媛典/第171卷 > 陈璲妻郑氏〈康氏黄氏附〉

按《莆田县志》：郑氏，陈璲妻。璲以乡荐入国子监，没，郑
年二十四，抚遗腹子德昌，扶柩南归。妾康氏，临清人。
年二十，生一女。时柩过临清，将送还母家，康誓死不
从，与郑相依守节。郑年六十七，康年六十三卒。璲弟
琅，迓兄柩至铅山亦亡。妻黄氏，年二十三，一子殊幼，
黄与姒同守志终老，年七十九卒。御史奏闻，诏立三
《节坊》旌之。